Hasiok to je miano pojymnika do kerygo wciepuje sie roztomajte hasie, a tyż placu kaj take pojymniki sōm stowiane. Dōma hasiok je nojczyńścij stowiany we kuchnie pode ausgusym, a połny wynosi do srogszygo hasioka na placu abo na ôsiedlu. Sōm tyż hasioki ôd sortowanio haśōw - modre na papiōr, zielōne na glas a żółte abo pomarańczowe na plastik a biksy. Ze srogich hasiokōw wele dōma abo na ôsiedlu szpecyjolne auta wywożōm hasie na wysypisko. Miano hasiok je tyż używane jako miano szpecyjalnygo katalogu we kōmpōtrowych systymach, kery je przeznaczōny na bezpotrzebne katalogi a pliki. Je uōn ôznaczōny ikōnōm hasioka.